Lista de candidatos a planeta anano

A día de hoxe, [cando? ] a Unión Astronómica Internacional clasificou 5 obxectos coma planetas ananos: Ceres, Plutón, Eris, Haumea, e Makemake, pero pensase que varias decenas máis de obxectos poderían entrar nesta categoría. A cualidade que cualifica ós planetas ananos coma tales, é que "teñan suficiente masa para que súa propia gravidade sexa o suficientemente grande coma para vence-la súa propia rixidez de corpo sólido, asumindo así un equilibrio hidrostático cunha forma cuasi-esférica". Este planetas ananos quedan máis aló da órbita de Neptuno son chamados Plutoides, en referencia a Plutón. Excepto no caso de Plutón e Ceres, as observacións directas foron insuficientes para outorgarlles esta clasificación. Pero baseándose nos coñecementos actuais sobre a relaxación gravitacional dos corpo de xeo a formas esféricas, hai na actualidade 73 candidatos potenciais a planetas ananos entre a poboación de corpos trans-neptunianos (TNOs). Estimase que poden existir uns 200 planetas ananos no cinto de Kuiper e máis de 2000 nas rexións exteriores do Sistema Solar. O primeiro obxectos trans-neptuniano descuberto despois de Plutón e que sexa un firme candidato a planeta anano é (15874) 1996 TL66, ó cal o Telescopio Espacial Spitzer estimoulle un diámetro duns 575 km. Cambio nos procedementos de nomeamento da UAI
A UAI modificou os procesos de nomeamento dos obxectos con altas probabilidades de ser plutoides, recibindo así un tratamento distinto respecto do resto de TNOs. Os obxectos cunha magnitude absoluta menor de +1 (e polo tanto cunha estimación dun diámetro de coma mínimo 838 km) serán supervisados por dous comités de nomenclatura, no canto dun. Unha vez bautizados, os obxectos son declarados planetas ananos. Só Makemake e Haumea pasaron por este proceso de nomeamento coma presuntos plutoides. Candidatos
Mike Brown estima que un obxecto primordialmente composto por xeos cun diámetro de entre 200 a 400 km, estará en equilibrio hidrostático. Isto con leva que tódolos TNOs listados aquí teñen ou sospeitase que teñan 400 km de diámetro ou máis. Con todo hai que subliñar que estas estimacións de diámetros varían moito, e polo tanto foron ordenados polas súas magnitudes absolutas, H, no canto de ordenalos por diámetro. Os diámetro mínimos correspondese cun albedo máximo de 1. Pero sospeitase que moitos dos posibles candidatos a planeta anano sexan máis escuros, o cal faría que fosen substancialmente moito máis grandes, esta variación é debido as tolinas que se forman nestes corpos xeados a causa da radiación e vento solar, estas tolinas tamén causan unha traza vermella no espectro deses corpos. Eris ten un albedo alto dun 0, 8–0, 9, e tamén se estima que a familia de Haumea sexa brillante.
E todo vense a complicar máis con candidatos coma (47171) Lempo, dos cales descubriuse que son sistemas binarios ou incluso triplos. O plutino Lempo foi resolto coma un sistema triplo polo Hubble, agora que só está a 30, 7 UA respecto do Sol (xusto por detrás da órbita de Neptuno).
A día de hoxe, Ceres é o único planeta anano que está no cinto de asteroides. No momento do anuncio do termo "plutoide", a UAI notificou que "dentro dos actuais coñecementos científicos dos que se dispón, pensamos que Ceres posiblemente sexa o único obxecto do seu tipo". Polo tanto, actualmente non existe unha categoría proposta para os corpos semellantes a Ceres. " A única posible excepción podería ser Vesta, o segundo asteroide máis masivo do cinto de asteroides; Vesta semella ter un interior plenamente diferenciado e nalgún momento do seu pasado puido estar en equilibrio hidrostático. O terceiro corpo máis masivo do cinto de asteroides é Pallas, que ten unha superficie irregular e pensase que ten un interior parcialmente diferenciado. Mike Brown estima que é máis difícil que un obxecto rochoso teña unha forma redondeada cá un corpo de xeo, posiblemente un obxecto rochoso por debaixo dun diámetro duns 900 km non estará en equilibrio hidrostático. Candidatos alpha do telescopio Spitzer
A lista de abaixo só contén candidatos alpha, os diámetros deste candidatos foron estimados en máis de 600 km polo Telescopio Espacial Spitzer. 225088 Gonggong non foi incluído nesta lista alpha xa que non foi estudado polo Spitzer. Cabe subliñar que se estima que (84522) 2002 TC302 te unha magnitude absoluta (H) menor cós obxectos da lista, pero que posúa pola contra un albedo baixo. Listados por magnitude absoluta (H)
Por baixo de 3
Estes TNOs están por riba de mil km de diámetro cando se asume o albedo xenérico para os TNOs que é de 0. 09, teñen nesta lista uns diámetros teóricos mínimos por riba dos 382 km.
Entre 3 e 4
Os seguintes candidatos a planeta anano teñen un diámetros teóricos mínimos de entre 210 a 330 km.
Por riba de 5
Os candidatos cunha magnitude absoluta superior a H 6, non foron incluídos xa que se lles asumiu un albedo escuro de só 0. 04, o cal da coma resultado estimacións de diámetro inferiores ós 400 km.